  Виталий Пронин Выль Мӧнья гуртын егитъёслэн люкаськон интызы кылдӥз, Выль ар азьын со усьтэмын вал. Гуртысь мыло-кыдоослы школаысь нимаз кабинет висъямын вал. Сое егитъёс асьсэос буязы, выльдӥзы. «Атмосфера» конкурсын вормем уксёенызы отчы монитор, небыт пуконъёс, ӝӧкъёс пуктылӥзы, ӝӧквыл шудонъёс вуттӥзы, Интернет кыскизы. Егитъёс азьвыл клубын пумиськыло вал, но отын туала техникаез ӧвӧл, пе. Табере егитъёс кытын дырзэс ортчытыны уз ёрме ни. Татчы люкалляны чакламын егит семьяосты но, соос понна, кылсярысь, школаысь психологен пумиськонъёс радъяськозы. УД  